stanford-oval/wikipedia huggingface dataset:
הונדה סיוויק

| --- | --- |

הונדה סיוויק
 מאפיינים כלליים
 יצרן:  הונדה
 שנות ייצור:  1972–הווה
 הרכבה:  יפן יפן  אינדונזיה אינדונזיה  מלזיה מלזיה  ארצות הברית ארצות הברית  ניו זילנד ניו זילנד  תאילנד תאילנד  וייטנאם וייטנאם  הרפובליקה העממית של סין הרפובליקה העממית של סין  בריטניה בריטניה  קנדה קנדה  טורקיה טורקיה  ברזיל ברזיל  טאיוואן טאיוואן  דרום אפריקה דרום אפריקה  פקיסטן פקיסטן  הודו הודו
 מודל קודם:  הונדה N360 
 סיווג:  משפחתית
 
הונדה סיוויק היא סדרת דגמי רכב מתוצרת הונדה, שמוגדרת מאז שנת 2000 כמכונית קומפקטית, עד אז הוגדרה כמכונית סאב-קומפקטית (אנ'), כשהרכב הוצג לראשונה בשנת 1972 כרכב קופה בעל שתי דלתות, ומיד אחריו הושק גם האצ'בק שלוש דלתות. נכון לשנת 2021, הסיוויק ממוקמת בין הונדה ג'אז להונדה אקורד במערך הדגמים העולמי של הונדה.
בתחילה דרכו הדגם צבר מוניטין של חסכוני בדלק, אמין וידידותי לסביבה, וריאציות מאוחרות יותר נודעו בביצועים ובספורטיביות, במיוחד דגמי ה-GTI וה-VTI.
נכון לשנת 2020, הסיוויק היא המכונית השישית הנמכרת ביותר בעולם בכל הזמנים, עם למעלה מ-18 מיליון יחידות שנמכרו מאז 1972.
היסטוריה

הונדה סיוויק דור ראשון - שנים 1973-1978
הונדה סיוויק דור ראשון - שנים 1978-1979
הונדה סיוויק הוצגה לראשונה בשנת 1972. מצוידת במנוע 1,169 סמ"ק בעל 4 צילינדרים הייתה אמורה סיוויק להתחרות בדגמי מכוניות אמריקאיות על הציבור ממעמד הביניים. הונדה הציעה הנעה קדמית עם בלמי דיסק קדמיים, מושבים מויניל ורדיו AM.
הדגם נמכר כמכונית קופה בעלת 3 או 5 דלתות.
בשנים 1972 ו-1974 זכתה סיוויק לתואר "דגם השנה" ביפן, בשנת
1973 "הדגם הנמכר השלישי באירופה", התואר הגבוה ביותר של רכב יפני באותה שנה.
משבר האנרגיה העולמי בשנת 1973 תרם להצלחתה של סיוויק החסכונית.
בשנת 1980 שונה עיצובה של הסיוויק. המודל החדשה הייתה יותר גדולה, ועיצובה יותר גס. בנוסף הוחלף המנוע למנוע בנפח 1.5 ליטר.
בשנת 1983 הושקה הגרסה הספורטיבית הראשונה של סיוויק ונקראה 'הונדה סיוויק S'. המודל היה בעל מערכת מתלים מתקדמת באותם ימים וצמיגים ספורטיבים.
בשנת 1984 הושק המודל החדש יותר של הסיוויק (הדור השלישי). האצ'בק בעל 4 דלתות הפך לרכב סטיישן בעל 4 דלתות ובנוסף יוצר רכב ספורט מבית הונדה הונדה CRX על פלטפומת הסיוויק.
בשנת 1988 הושק הדור הרביעי של הונדה סיוויק בעיצוב שונה לקודמיו והרבה יותר מתקדם. גודל האוטו השתנה משמעותית ומכסה מנוע ירד מעט. האוטו צויד במנוע 1.6 סמ"ק VTEC. בפנים הרכב אובזר לראשונה ברדיו FM, ריפודים ברמה גבוהה יותר וחומרי גלם משובחים. החל מהדור הרביעי הונדה סיוויק הפכה למכונית פופולרית בכל רחבי העולם. הדור הרביעי של הסיוויק היה הראשון ששווק בישראל, לאחר שבשנת 1989 קיבלה חברת מאיר חברה למכוניות ומשאיות את הזיכיון לשיווק רכבי הונדה בישראל.
היסטוריה > הדור ה-5

הדור החמישי הוצג בספטמבר 1991 עבור שנת הדגם 1992. הרכב קיבל צורה יותר עגולה ואווירודינמית. היעילות של מונע דגם ה-HF הקודם הוחלפה ב-VX האצ'בק, שעם דירוג EPA של כ-50 מייל לגלון, היה הדגם החסכוני ביותר בדלק שנמכר בזמנו. בהמשך למסורת הספורטיבית של הסיוויק SiR המקורית, מכרה הונדה כמה גרסאות מאובזרות באופן דומה של מכונית הדור החמישי, שעדיין כונתה סיוויק SiR, ביפן, אסיה ואירופה נבנתה הסיוויק דור חמישי רק כסדאן 4 דלתות.
בשנת 1994 החל ייצור הסיוויק במפעל בעיר סווינדון, שבממלכה המאוחדת. בנוסף, באותה עת, פעל מיזם משותף בין חברת רובר הבריטית להונדה, בנסגרתו יוצר הדגם רובר 400, שמשנת 1995 הייתה מבוסס על הסיוויק מהדור החמישי. מהמפעל בעיר סווינדון שווקו כלי רכב גם לשוק הישראלי.
היסטוריה > הדור ה-6

הדור השישי של הסיוויק, הוצג לראשונה בספטמבר 1995, עבור שנת הדגם 1996. העיצוב שונה ליותר מודרני המתאים כרכב משפחתי וכרכב מנהלים עם מראה יוקרתי. מספר אפשרויות למתלים ומנועים היו זמינות, יחד עם הדגם הראשון המופעל בגז טבעי שלהם, ה-GX. בארצות הברית, שנת הדגם 1996 עד 2000 נמכרה תחת הגזרות CX, DX, EX, EXR, HX, LX, ועבור קנדה, SE ו-Si; כל דגמי הבסיס יוצרו עם מנועי 1.6 ליטר. ה-EX-CX כולם הם SOHC (מנוע הונדה D). ל-CX, DX ו-LX יש מנועי D16Y7 שאינם VTEC; ואילו ל-EX יש D16Y8 VTEC, ול-HX יש D16Y5 VTEC-E. ה-USDM Si ו-SiR הקנדי הגיעו עם DOHC (B16A2 VTEC). ה-Civic Si קופה EM1 הראשונה הוצגה בשנת 1999 עד שנת 2000. אירופה שווקו דגמי DOHC 1.6 VTi האצ'בק וסדאן, ומנוע DOHC 1.8 היה זמין עבור גרסת החמש דלתות. בקנדה, ה-Acura EL היה מבוסס על הסיוויק, והוחלף ב-CSX ב-2006.
באוקטובר 2000 הוצג, בתערוכת הרכב של ברלין, דגם הקופה החדש של ההונדה סיוויק. המצויד בתא מטען גדול מבעבר, עם מנועי בנזין בנפח 1.6 ו-1.8 ליטר, עם תיבה אוטומטית וברמת אבזור גבוהה
היסטוריה > הדור ה-7

בשנת 2001 הוצג הדור השביעי של הסיוויק. הדגם החדש היה דומה מאוד לדגם הקודם אך מעט פחות עגול ומעט יותר גדול. השינוי המשמעותי היה בפנים הרכב כאשר הותקנו בה תאי אחסון חכמים ורצפה שטוחה וכל זה על מנת להגביר את ניצול המרחב בפנים האוטו.
ארבע רמות האבזור העיקריות היו DX, LX, EX ו-HX. סיוויק קופה לא נמכרה עוד ביפן החל מהדור הזה. בצפון אמריקה, כל דגמי מרכב קופה וסדאן היו זמינים, למעט ה-Si (SiR בקנדה) שהוצע רק כהאצ'בק שלוש דלתות. שאר העולם קיבל האצ'בק שלוש וחמש דלתות. ה-Type R עוצב מחדש גם הפעם באמצעות מנוע i-VTEC חזק יותר ושימוש במרכב האצ'בק שלוש דלתות. דור זה ראה את הונדה מציגה לראשונה את הסיוויק עם הנעה היברידית, המונעת על ידי מנוע 1.3 ליטר. דגם זה שווק בישראל החל מיוני 2004.
דגם הונדה סיוויק האצ'בק, עם מרכב 3 דלתות, שווק בישראל החל מאי 2002, עם מנוע 1.6 ליטר ותיבת הילוכים אוטומטית וברמת אבזור גבוהה, שכוללת גג חשמלי וחישוקי סגסוגת. חודש אחר כך הגיע גם דגם הספורט סיוויק טייפ R, עם מנוע 2 ליטר בהספק 200 כ"ס.
במאי 2003, חברת "מאיר" החלה לייבא את דגם הסיוויק סדאן ממפעלי הונדה בטורקיה, במקום מיפן. דגם החמש דלתות של הסיוויק המשיך להגיע לישראל מבריטניה.
היסטוריה > הדור ה-8

הדור השמיני של סיוויק הושק באוגוסט 2005, עבור שנת הדגם 2006. הוא חולק לשניים:
הסיוויק לשוק האמריקאי והסיוויק לשוק האירופאי. הסיוויק לשוק האירופאי בעלת עיצוב יותר אגרסיבי. מבחינת עיצוב חיצוני השינוי נועז במיוחד. הרכב נראה כלפי חוץ הרבה יותר ספורטיבי ואגרסיבי עם כונס אוויר גדול בתחתית הפגוש, פנסי ערפל, פלסטיק שקוף בין שני הפנסים הקדמיים הנותן לאוטו מראה עתידני, תאורת איתות על מראות הצד, מכסה דלק מאלומיניום ועוד. עיצוב הפנים דומה לחידושים של הדור השביעי בכך שהרצפה שטוחה, תאי אחסון חכמים, תא מטען גדול, מד מהירות דיגיטלי, מד סל"ד תלת־ממדיף, מערכת בקרת אקלים, דוושות אלומיניום ומתגים על ההגה.
באותה שנה (2006) המודל זכה בתואר "רכב השנה" בארצות הברית.
באירופה הסיוויק נמכר כרכב האצ'בק ולעומתה בישראל כרכב סדאן.
בישראל הרכב מוצע עם מנוע 1.4 ליטר, 1.8 ליטר ו-2.2 ליטר בגרסת טורבו דיזל, תיבת הילוכים בעלת 6 מהירויות.
במאי 2007, הושק בישראל דגם הסיוויק טייפ R, שמאיץ מ-0 ל 100 קמ"ש ב-6.6 שניות, ומגיעה למהירות סופית של 235 קמ"ש.
היסטוריה > הדור ה-9

הדור התשיעי הושק בפברואר 2011.
בדור התשיעי של הסיוויק השתמשו באותו מנוע ה-1.8 R18 מהדגם הקודם, עם שיפור קטן שהעמיד אותו על 142 כ"ס (2 כ"ס יותר מהמנוע הקודם).
את השינוי המשמעותי מבחינת העיצוב החיצוני לעומת הדגם הקודם, רואים בעיקר בדגם ההאצ'בק, עם גריל גדול ומעוצב מחדש מלפנים, מתיחה של פנסי החזית, תאורת לד מאחור, ותאורת יום מלפנים (מ-2015), עיצוב מחודש למראות, ומתיחה והארכה של הרכב. עיצוב הפנים חודש לגמרי עם שימוש בחומרים איכותיים יותר, תאי אחסון גדולים, דיפוני דלתות וריפודים עם תפרים (מ-2015), מחשב הi-mid המאפשר שינוי הגדרות רכב, כמו פתיחת דלתות עם השלט, כיוון שעון, מידע על חגורות במושב האחורי ועוד.
בנוסף במתיחת הפנים ב-2015, הרכב קיבל את מערכת ה-City Brake Active System או בקיצור - CTBA, שכאשר במצב של סכנה (עד 32 קמ"ש) הרכב יבלום עד כדי עצירה מוחלטת.
בדגם המפואר יותר הרכב הציע מצלמת רוורס מקורית, חיישני תאורה וגשם, וחישוקי סגסוגת גדולים יותר.
הדור התשיעי שווק בישראל החל ממרץ 2012.
הונדה סיוויק דור תשיעי
היסטוריה > הדור ה-10

בהתבסס על פלטפורמה עולמית קומפקטית חדשה לגמרי של הונדה, סימן הדור העשירי של סיוויק את האיחוד של מגוון דגמי הסיוויק בעולם. הונדה כיוונה את טווח השיווק הסיוויק לשוק המרכזי בארצות הברית, והחזירה לתחייה את מערכת ה"מדינה המובילה" שלה, שדורשת לפתח דגם במיוחד עבור השוק הממוקד העיקרי שלה, אך למכור אותו גם באזורים אחרים. כתוצאה מכך, הונדה הפסיקה לייצר גרסה קטנה וייעודית יותר לשוק האירופי. במקום זאת, המפעל בבריטניה ייצר גרסת האצ'בק עם חמש דלתות של הסיוויק המשווק בעולם לשווקים בינלאומיים.
דגם הסדאן הוצג לראשונה בארצות הברית בספטמבר 2015, לשנת הדגם 2016.
באוקטובר 2016, הודיע הונדה על קריאה לתיקון (ריקול) לכ-350 אלף מכוניות מדגם סיוויק, לאחר שנמצאה בעיה בבלמים שיכולה לגרום לכך שהמכונית תידרדר כאשר היא חונה.
בפברואר 2017, הוכרז על דגם סיוויק טייפ R החדש, בעל הנעה קדמית ספורטיבית. הדגם הוצג בהרצה במסלול המרוצים נירבורגרינג והוא הפך להיות מכונית ההנעה הקדמית הסדרתית המהירה ביותר בהדגמה סביב מסלול זה, עם זמן הקפה של 7 דקות ו-43.8 שניות. הסיוויק טייפ R עשתה זאת תוך שהיא מקצצת קרוב ל-5.5 שניות לעומת מחזיקת השיא הקודם, פלקסווגן גולף ג'י.טי.אי קלאב-ספורט אס.
הונדה סיוויק דור עשירי
היסטוריה > הדור ה-11

הדור האחד-עשר של הסיוויק סדאן נחשף כאב-טיפוס ב-17 בנובמבר 2020. התמונה הרשמית הראשונה שלו נחשפה ב-14 באפריל 2021. היא נחשפה במלואה ב-28 באפריל 2021, ושווקה החל מ-16 ביוני 2021 כשנת דגם 2022 בצפון אמריקה. וריאציית ה-Liftback (משווקת בשם "Civic Hatchback") נחשפה ב-23 ביוני 2021 עבור צפון אמריקה ויפן. גרסת קופה לא מוצעת עקב ירידה במכירות שלה. באוקטובר 2021 שחררה הונדה פרטים ותמונות של הסיווק טייפ R החדשה.
פרסים

הונדה סיוויק EX הייתה מכונית השנה הבינלאומית בשנת 2005. משנת 1972 עד 1974, סיוויק זכתה בתואר מכונית השנה ביפן.
בשנת 1973, סיוויק דורגה במקום השלישי בפרסי מכונית השנה באירופה, הדירוג הגבוה ביותר עבור רכב יפני באותה תקופה. היא גם זכתה בתואר "מכונית השנה של 1974" של מגזין הרכב של ארצות הברית.
בשנת 1996, מגזין Automobile כיבד את הסיוויק כמכונית השנה שלה. ה-Civic הייתה ברשימת עשרת הטובים השנתית של מגזין Car and Driver שש פעמים, בשנים 1985, 1988–91 ו-1996.
בשנת 2006, סיוויק זכתה בתואר "מכונית השנה של אירלנד" לשנת 2007. ה-Civic Si זכתה בתואר "מכונית הספורט החדשה הטובה ביותר" והסדאן זכתה בתואר "המכונית החדשה הטובה ביותר לכלכלה" פרסי מכונית השנה הקנדית לשנת 2006. הסיוויק זכתה גם בפרס מכונית השנה בצפון אמריקה ובפרס מכונית השנה של צפון אמריקה (NAIAS) לשנת 2006. בנובמבר 2006 קיבלה הסיוויק את פרס "מכונית השנה" היוקרתי מהמגזין הברזילאי Auto Esporte . ה-Civic VXi סדאן ארבע דלתות זכתה בפרס מכונית השנה בדרום אפריקה לשנת 2007.
בשנת 2009 עיתון ציי רכב הבריטי "פליט ניוז", קבע כי הונדה סיוויק היא המכונית האמינה ביותר בציי הרכב הבריטיים.
ב-2020, חברת "קלי בלו בוק", הכתירה את הונדה סיוויק כ-Best Buy עבור מכונית קומפקטית, זו השנה השישית ברציפות.
הערות שוליים

↑  "15 Best-Selling Vehicles Of All Time". HotCars (באנגלית אמריקאית). 2020-04-28. נבדק ב-2021-08-14.
↑  אבי גנאור, ‏לרגש את המשפחה, באתר גלובס, 2 באוקטובר 2000
↑  תמיר שפר, חברת מאיר תשווק את מכוניות הונדה בארץ, חדשות, 17 ביולי 1989
↑  שאול גלאי, מבחן רכב / הונדה סיוויק .1.6DX שקר החן, הבל היופי, חדשות, 5 באפריל 1992
↑  דובי בן-גדליהו, ‏בדרך מאנגליה לארץ: הונדה סיוויק 5 דלתות אוטומטית, באתר גלובס, 7 במאי 2001
↑  דובי בן-גדליהו, ‏הונדה סיוויק קופה: השיווק בארץ ב-2001, באתר גלובס, 23 באוקטובר 2000
↑  איל אלדד, ‏נשענת על תהילת העבר, באתר גלובס, 2 באפריל 2001
↑  אסף בר-שי, הונדה סיוויק היברידית בדרך לישראל, באתר TheMarker‏, 3 בנובמבר 2003
↑  יואב קווה, הונדה סיוויק IMA, המשלבת מנוע חשמלי ומנוע בנזין, היא המכונית הראשונה מסוגה שתשווק בישראל, באתר TheMarker‏, 6 ביוני 2004
דובי בן גדליהו, ‏לא הלכו עד הסוף, באתר גלובס, 26 באוגוסט 2004
↑  דובי בן-גדליהו, ‏נחתה בארץ: הונדה סיוויק האצ'בק, באתר גלובס, 20 במאי 2002
↑  דובי בן-גדליהו, ‏ייבוא הונדה סיוויק 2004 מטורקיה - בתוך כחודשיים, באתר גלובס, 31 במרץ 2003
↑  אסף בר-שי, נחשפה הונדה סיוויק החדשה; תגיע לישראל בראשית 2006, באתר TheMarker‏, 1 באוגוסט 2005
↑  שמרון אנגל, הונדה סיוויק החדשה: נועזת ומלאת ביטחון - אבל המנוע לא מרשים, באתר TheMarker‏, 16 בדצמבר 2005
↑  תומר הדר, חברת מאיר תחל בשיווק הונדה סיוויק TYPE R בישראל, באתר TheMarker‏, 16 במאי 2007
↑  דובי בן גדליהו, ‏צפו בתמונות: חשיפה רשמית של הונדה סיביק החדשה, באתר גלובס, 21 באפריל 2011
דניאל שמיל, תמונות ראשונות: הונדה סיוויק החדשה, באתר TheMarker‏, 18 בפברואר 2011
1 2  יואב קווה, הונדה סיוויק החדשה היא כבר לא מכונית לכדורגלנים, באתר TheMarker‏, 28 בדצמבר 2012
↑  דניאל שמיל, הונדה סיוויק החדשה בישראל: תשווק במחיר התחלתי של 135 אלף שקל, באתר TheMarker‏, 26 במרץ 2012
↑  דובי בן גדליהו, ‏נחשפה: הונדה סיביק סדאן החדשה; צפו בתמונות, באתר גלובס, 17 בספטמבר 2015
↑  שירות גלובס, ‏הונדה תבצע ריקול לכ-350 אלף מכוניות מדגם סיוויק 2016, באתר גלובס, 14 באוקטובר 2016
↑   דניאל שמיל, נסיעת מבחן - הבורגנית -בהונדה לקחו את הסיוויק הוותיקה והמשעממת, הוסיפו לה גרסה ספורטיבית והכפילו את המחיר. לתוצאה קוראים טייפ R, באתר TheMarker‏, 5 בפברואר 2017
↑  און יעקובסון וחיים זרזר, ‏רף חדש: הונדה מציגה סיוויק ספורטיבית חדשה ומתקדמת, באתר גלובס, 27 באפריל 2017
↑  ניר בן זקן, יוצאת לאור, אבל בפעם ה-11: זו הונדה סיוויק החדשה, באתר ynet, 19 בנובמבר 2020
↑  ניר בן זקן, הונדה סיוויק חדשה הוצגה: לא ברור מתי תגיע ארצה, באתר ynet, 2 במאי 2021
↑  בן חסון, הונדה סיוויק האצ'בק 2022 החדשה נחשפה, באתר אוטו, ‏18 ביוני 2021
↑  ניר בן זקן, מעוניינת בתואר מלכת הגיהנום הירוק: הונדה סיוויק טייפ R החדשה, באתר ynet, 5 באוקטובר 2021
↑  מוטוקאר, הונדה סיוויק: המכונית האמינה ביותר בציי הרכב הבריטיים, באתר TheMarker‏, 22 בנובמבר 2009
| יפן הונדה |
| --- | --- | --- | --- |
| מכוניות | דגמים בולטים בהווה | אקורד • סיוויק • אינספייר • e |  |
| מכוניות | דגמים בולטים בעבר | S2000 • אסקוט |  |
אופנועים וקטנועים: 
| כלי טיס | MH02 • HA-420 |  |  |
| רובוטים | אסימו • רובוטי הונדה מסדרת E • רובוטי הונדה מסדרת P |  |  |
| שונות | מאיר חברה למכוניות ומשאיות בע"מ • הונדהג'ט  |  |  |
קבוצת הונדה: הונדה • אקורה
| --- | --- |
בקרת זהויות :  NKC: ph172884 
הונדה סיוויק דור חמישי
הונדה סיוויק דור שישי
הלגיון הרביעי פלביה פליקס

| --- | --- |
דגל הלגיון
דגל הלגיון
 פרטים
 מדינה:  האימפריה הרומית
 שיוך:  הצבא הרומי
 סוג:  לגיון
 אירועים ותאריכים
 תקופת הפעילות:  70 – לא ידוע
 מקים היחידה:  אספסיאנוס
 מלחמות:  מלחמות המקרומנים, מלחמת פרס-האימפריה הרומית 
 נתוני היחידה
 ציוד עיקרי:  נשק קר, בעיקר פילום, גלדיוס, סקוטום, לוריקה לוריקה סקוומטה (שריון שרשראות)
 
הלגיון הרביעי פלביה פליקס (בלטינית: Legio IIII Flavia Felix) היה לגיון רומאי.
היסטוריה

בשנת 70 לספירה החליט הקיסר אספסיאנוס כי אינו יכול לבטוח בנאמנותו של הלגיון הרביעי מקדוניקה אשר במהלך שנת ארבעת הקיסרים תמך ביריבו ויטליוס, ולפיכך הוא הורה לפרק אותו. על בסיס יחידות הלגיון הורה אספסיאנוס להקים את הלגיון הרביעי פלביה פליקס. ללגיון החדש צורפו יחידות מגויסים חדשים מצפון איטליה ודרום גאליה. על הקמת הלגיון החדש פיקח גנאיוס יוליוס אגריקולה (חותנו של טקיטוס). הלגיון הועבר מגרמאניה סופריור לדלמטיה, ובסיסו היה בעיר ברנום. הלגיון האחד עשר קלאודיה מילא את מקומו בגרמאניה. לא ברור אם מלכתחילה נקרא הלגיון בשם "פלביה פליקס", או שמא בתחילה הוא נקרא רק "פלביה" (על שמו של אספסיאנוס ששם משפחתו היה פלביוס) ולאחר ניצחון כלשהו הוסף לו התואר "פליקס" (המאושר).
משימתו העיקרית של הלגיון הייתה להגן על גבולות האימפריה מפני השבטים הדאקים. בשנת 86 הקיסר דומיטיאנוס ארגן מחדש את הפרובינקיות באזור, והציב את הלגיון הרביעי פלביה פליקס במוזיה סופריור. בסיסו באותה תקופה היה בעיר סיגידונום, אם כי ממצאים ארכאולוגיים מצביעים על כך שיחידות משנה של הלגיון השתמשו גם במחנה של הלגיון השביעי קלאודיה בווימאנציום. בשנת 88 השתתף הלגיון בפלישת ענק בסדר גודל של תשעה לגיונות לשטחי השבטים הדאקים. הפלישה זכתה להצלחה, אולם בשנה שלאחר מכן נאלץ הקיסר להורות ללגיונות לחזור כדי לדכא מרד שפרץ בגרמאניה סופריור.
בשנים שלאחר מכן השתרר שקט יחסי בגזרה, וחיילי הלגיון הועסקו בעיקר בסלילת כבישים ובניית ערים. בשנת 103 השתתף הלגיון במסע המלחמה של טיראנוס לשטחי דאקיה. מסע המלחמה זכה להצלחה, ודאקיוס סיפח שטחים ענקיים באזור וקבע כעיר בירתם את סרמיזגטוסה. הלגיון הוצב בעיר זו לזמן קצר, אולם יורשו של טריאנוס, אדריאנוס, החליט לוותר על הכיבושים בדאקיה והחזיר את הלגיון הרביעי בחזרה לסיגידונום. יחידות משנה של הלגיון היו מפוזרות במוצבים נוספים בכל רחבי האזור. בתקופת שלטונו של הקיסר אנטונינוס פיוס הגזרה הייתה שקטה, ויחידות משנה של הלגיון נשלחו למאוריטניה כדי להילחם בשבטים המקומיים.
כתובות של הלגיון שנמצאו בבודפשט מצביעות על כך שהלגיון הוצב בעיר זו לזמן מה. על פי ההשערות, כאשר בשנת 162 יצא הלגיון השני אדיוטריקס למסע מלחמה כנגד האימפריה הפרתית, הורה הקיסר לוקיוס ורוס ללגיון הרביעי פלביה פליקס להחליף אותו בגזרה זו. לאחר מכן הוחזר הלגיון לדאקיה והשתתף במסעות המלחמה של הקיסר מרקוס אורליוס באזור. בשנת 193 פרצה באימפריה מלחמת אזרחים בין שלושה מועמדים לכתר. הלגיון הרביעי פלביה פליקס, יחד עם שאר הלגיונות באזור הדנובה, תמך במועמדותו של ספטימיוס סוורוס. ייתכן כי הלגיון הועבר לאנטוליה כדי לסייע לסוורוס במלחמתו כנגד יריבו פסקיניוס ניגר, אולם הדבר אינו ודאי. לאחר שסוורוס הפך לקיסר, הוא יצא שוב למסע מלחמה כנגד האימפריה הפרתית, ולשם כך נאלץ שוב להעביר את הלגיון הרביעי פלביה פליקס לפאנוניה כדי למלא את מקומם של הלגיונת שיצאו למסע. גורל הלגיון לאחר מכן אינו ידוע.
הלגיון הראשון פרתיקה

|  פרטים |
| --- | --- |
 מדינה:  האימפריה הרומית
 שיוך:  הצבא הרומי
 סוג:  לגיון
 בסיס האם:  סינגרה
 אירועים ותאריכים
 תקופת הפעילות:  197 – לא ידוע
 מקים היחידה:  ספטימיוס סוורוס
 מלחמות:  Roman–Parthian Wars 
 נתוני היחידה
 ציוד עיקרי:  נשק קר, בעיקר פילום, גלדיוס, סקוטום, לוריקה לוריקה סקוומטה (שריון שרשראות)
 
הלגיון הראשון פרתיקה (בלטינית: Legio I Parthica) היה לגיון רומאי, אשר הוקם בידי הקיסר ספטימיוס סוורוס ופעל כנגד האימפריה הפרתית.
היסטוריה

הלגיון הראשון פרתיקה הוקם יחד עם הלגיון השני פרתיקה והלגיון השלישי פרתיקה בידי הקיסר ספטימיוס סוורוס בשנת 197 כהכנה לקראת מסע המלחמה שתכנן סוורוס כנגד האימפריה הפרתית. ישנם רמזים לכך שסוורוס קרא ללגיון בשם "סווריאנה אנטוניאנה". הסיבה לכך הייתה שסוורוס דאג להפיץ שמועה שקרית שהקיסר לשעבר מרקוס אורליוס (אשר שמו הפרטי היה אנטונינוס) אימץ אותו כבן. המסע הצליח מאוד, ושיאו היה בכיבוש עיר הבירה הפרתית קטיספון. שלושת הלגיונות נותרו באזור גם לאחר סיום המלחמה, כיוון שסוורוס סיפח את אזור מסופוטמיה והלגיונות נותרו שם כחיל מצב.
בסיס הלגיון היה בעיר סינגרה (כיום סינג'אר), שם הוא נותר במשך מאות שנים והגן על האימפריה מפני הפרתים ולאחר מכן מפני יורשיהם הסאסאנים. יחידות קטנות יותר של הלגיון הוצבו בליקיה ובקירנאיקה. הלגיון השתתף ככל הנראה ברוב מסעות המלחמה שניהלו קיסרי האימפריה כנגד הפרתים והסאסאנים, אולם מידת מעורבותו המדויקת לא ידועה. בשנת 360 הסאסאנים הצליחו לכבוש את סינגרה, ומפקדת הלגיון הועברה לקונסטנטינופול. על פי נוטיטיה דיגניטטום, זו עדיין הייתה מפקדתה בתחילת המאה החמישית.
הלגיון הראשון פלביה פאקיס

| --- | --- |
חותמת הלגיון על פי נוטיטיה דיגניטטום
חותמת הלגיון על פי נוטיטיה דיגניטטום
 פרטים
 מדינה:  האימפריה הרומית
 שיוך:  הצבא הרומי
 סוג:  לגיון
 בסיס האם:  לא ידוע
 אירועים ותאריכים
 תקופת הפעילות:  לא ידוע
 נתוני היחידה
 ציוד עיקרי:  נשק קר, בעיקר פילום, גלדיוס, סקוטום, לוריקה לוריקה סקוומטה (שריון שרשראות)
הלגיון הראשון פלביה פאקיס (בלטינית: Legio I Flavia Pacis) היה לגיון רומאי, אשר פעל במהלך המאה הרביעית.
היסטוריה

המידע על הלגיון מועט. ככל הנראה הוא היה בתחילה לימיטאני אולם בהמשך הפך ללגיון עצמאי. הלגיון היה חלק מסדרת לגיונות שהוקמה יחד וכללה את הלגיון השני פלביה וירטוטיס והלגיון השלישי פלביה סאלוטיס. ישנה מחלוקת בשאלה מי הקים את הלגיונות. יש הסבורים שהיה זה קונסטנטינוס הראשון אולם הרוב מאחרים את ההקמה וסבורים שהיה זה קונסטנטינוס השני. כך או כך, שני הקיסרים נקראו "פלאביוס" מה שמסביר את שמו של הלגיון. השם "פאקיס" משמעו "של השלום", ובהקשר הזה הכוונה ככל הנראה "שומר השלום". הלגיון שרת במושבות המזרחיות, אולם לא ידוע בדיוק היכן.
הערות שוליים

↑  בצבא הרומי המאוחר היו שני סוגי לגיונות. הלימיטאני, שהיו מרותקים בדרך כלל לפרובינקיה מסוימת, והלגיונות העצמאיים (Comitatenses) אשר היו בדרך כלל בפיקוד בכיר ונועדו להגיב על מקרי חירום ביטחוניים. הלגיונות העצמאיים נחשבו ליוקרתיים יותר.
האמנויות

ציורו של הצייר הגרמני הנס רוטנהאמר (אנ') "האלגוריה של האמנויות". הציור צויר במהלך המחצית השנייה של המאה ה-16
האמנויות (באנגלית: The arts) הוא מונח המתייחס לסוגי פעילויות שונות ומגוונות בהם אנשים בעלי מיומנות ודמיון עוסקים בהבעה הפיזית של היצירתיות, שנמצאת בחברות ובתרבויות האנושיות. תחום האמנויות כולל בין היתר את התחומים ספרות (כולל דרמה, שירה ופרוזה), אמנות הבמה (כולל מחול, מוזיקה ותיאטרון) ואמנות ויזואלית (כולל רישום, ציור, קולנוע, אדריכלות, קדרות, פיסול וצילום). בעוד שהמונח "האמנויות" מתייחס לדיסציפלינות עצמן, המונח "אמנות" מתייחס לתוצר הסופי של אותן הדיסציפלינות, ובדרך כלל נעשה בו שימוש כאשר מתייחסים לתוצאה הסופית בתחום האמנות החזותית.
ישנם אמנויות המשלבות את האלמנט הוויזואלי יחד עם פרפורמנס (למשל, תחום הקולנוע) או יצירות אמנות יחד עם כתב (למשל, קומיקס). מציורי המערות הפרהיסטוריים ועד לסרטי הקולנוע המודרניים, תחום האמנויות משמש את בני האדם ככלי לסיפור סיפורים ולתיאור היחסים של בני האדם עם סביבתם.
ביוון העתיקה כל סוגי האמנויות והמלאכה כונו באותה המילה - "טכנה", שפירושה היה "כושר שכלול המיומנות האנושית ביצירה".
אמנות חזותית > אדריכלות

האמנות והמדע שבעיצוב בניינים ומבנים. הגדרה רחבה יותר עשויה לכלול את הסביבה הבנויה בכללה, מתכנון ערים, עיצוב עירוני ונוף ברמת המקרו ועד לריהוט ועיצוב חפצים ברמת המיקרו.
עבודות ארכיטקטוניות רבות יכולות להיחשב גם כסמלים תרבותיים ופוליטיים, או יצירות אמנות. לאדריכל תפקיד מרכזי בעיצוב מוצלח (ולפעמים פחות מוצלח) של סביבה בה אנשים חיים.
אמנות חזותית > קדרות

קדרות היא אמנות בה נעשה שימוש בחומרים קרמיים (כולל חרסית) ליצור כלי חרס, אריחים, פסלונים, פסלים וכלי שולחן.
אמנות חזותית > אמנות קונספטואלית

אמנות בה הרעיונות של האמן חשובים יותר מהאמצעים המשמשים להבעתם. האמנות הקונספטואלית מהווה ניגוד מוחלט לאמנות המסורתית בה מושם דגש על האסתטיקה של התוצר הסופי וישנם חוקים מוגדרים לגבי החומר, הטכניקה והנושא.
אמנות חזותית > רישום

צורה של אמנות חזותית בה האמן משתמש במגוון רחב של כלי ציור - כגון עפרונות, עטים, סוגים שונים של צבעים, מברשות, פחם, גיר, פסטל, סוגים שונים של מחקים - וטכניקות, לרוב על גבי נייר על מנת ליצור תמונה דו־ממדית. מדיית הרישום שונה מן הציור בכך שהוא שם דגש על הקו ועל רישום הנפחיות והצורות בעזרת אור-וצל ולא באמצעות צבע. רישום יכול לשמש ליצירת אמנות בתחומים שונים כגון איורים, קומיקס ואנימציה.
אמנות חזותית > ציור

תחום באומנות בו מבוטאת היצירה באופן גרפי על גבי משטח, באמצעות שינוי צבעיו. בעזרת הצורות הצבע והקווים הצייר יכול ליצור אשליה של אור, תנועה, הבעת רגשות, נפח ועומק.
אמנות חזותית > צילום אמנותי

צילום אמנותי מתייחס לתצלומים שנוצרו בהתאם לחזון היצירתי של הצלם. מטרת הצילום האמנותי היא להביע רעיון, מסר או רגש. צילום אמנותי שונה לדוגמה מצילום לעיתונות בו מצולמים אנשים ואירועים ספציפיים, המייצג את המציאות האובייקטיבית, ולא את הכוונה הסובייקטיבית של הצלם, כאשר המטרה העיקרית שלהם היא לפרסם מוצרים או שירותים.
אמנות חזותית > פיסול

צורה של אמנות חזותית בה האמן יוצר יצירה תלת־ממדית. מלאכת הפיסול נחלקת לשלושה סוגי תהליכים עיקריים - גילוף (גילוף בעץ, באבן או בשנהב, שהוא בעיקרו של דבר תהליך של סילוק, הוצאה והסרה), כיור (תהליך שבו נוצרות הצורות הפיסוליות באמצעות עיצוב בחומר נלוש) והרכבה (תהליך בניית הצורה התלת־ממדית).
ספרות

הספרות היא כתיבה הנחשבת לצורת אמנות או שיש לה ערך אמנותי. ביצירה ספרותית ישנם בדרך כלל דמויות, דמויות ספרותיות יכולות להיות פרי המצאתו של הסופר, כמו באגדה או במשל, או שהן יכולות להיות מציאותיות וקיימות, כמו בביוגרפיה או ביומן. ספרות מסווגת לסוגות שונות. את היצירות הספרותיות ניתן לסווג לסוגות שונות, על פי מאפייניהן, או על פי ההתאמה שלהן לקהל היעד (לדוגמה, ספרות ילדים ונוער). אדם העוסק בספרות נקרא סופר או משורר. סופר הוא אדם העוסק בכתיבת סיפורים, ואילו משורר הוא אדם העוסק בכתיבת שירה.
אמנויות הבמה

אמנויות הבמה היא תחום נרחב של פעילויות אמנותיות הכולל בתוכו ענפים רבים העוסקים בהופעה של האמן בפני קהל. אמנים הלוקחים חלק באמנויות הללו נקראים בין היתר שחקנים, קוסמים, קומיקאים, רקדנים, מוזיקאים, זמרים ופנטומימאים. במסגרת אומנויות הבמה לוקחים חלק גם אמנים מתחומים שונים כגון אנשים המתמחים בכתיבת שירים ויצירת תפאורה.
אמנויות הבמה > מחול

המונח "מחול" מתאר כל סוג ריקוד שמיועד להיות מבוצע מול קהל ונתפס כאומנות. מחול מבוצע לרוב בתיאטרון, ובדרך כלל על פי כוריאוגרפיה שנוצרה מבעוד מועד כך שהריקוד יהיה תואם לקטע מוזיקלי.
אמנויות הבמה > מוזיקה

ענף של אמנויות הבמה שעניינו סידור הצליל בזמן. מרכיביה העיקריים הם גובה צליל (האחראי על מלודיה והרמוניה), קצב (מפעם, משקל וארטיקולציה), דינמיקה, גוון ומרקם. ניתן לסווג מוזיקה לסוגות ולתתי סוגות, אם כי לעיתים רבות הסוגה של מוזיקה עשויה להיות פתוחה לפרשנות אינדיבידואלית.
אמנויות הבמה > תיאטרון

ענף של אמנויות הבמה, שעניינו הצגת סיפורים (נרטיב) בפני קהל, בעזרת שילוב אמצעי תקשורת, כדיבור, תנועה, שפת גוף, מוזיקה, קול, תאורה, או מיצג חזותי (כדוגמת תפאורה או וידאו ארט) - למעשה, כל אחד מהאמצעים המקובלים באמנויות הבמה משמש בתיאטרון. הופעה על בימת-תיאטרון נקראת משחק.
אמנויות הבמה > פנטומימה

פנטומימה היא הצגה ללא מילים. עיקר הדגש בה על התנועה כדרך בלעדית להעברת המסר האמנותי.
אמנויות רב תחומיות

קיימים תחומים בהם יצירות אמנות משלבות תחומים אמנותיים רבים, כגון קולנוע, אופרה ומופעי מיצג. אופרה לדוגמה משלבת מספר אמנויות - תפאורה (אמנות חזותית), תלבושות (אופנה), משחק (אמנויות הבמה), שירה של המילים (שירה), ותזמורת (מוזיקה).
הבלט הקלאסי, אשר פותח במהלך המאה ה-17, משלב תזמורת עם מחול.
אמנויות אחרות > אמנות שימושית

אמנות שימושית מתמקדת בעיצוב וקישוט אובייקטים יומיומיים במטרה להפוך אותם ליפים או אסתטיים. אמנות שימושית מובדלת מאמנות יפה אשר מכוונת לייצר אובייקטים שהם יפים או משמשים גירוי אינטלקטואלי. בפועל, יש חפיפה בין השתיים לעיתים קרובות. עיצוב תעשייתי, צורפות, עיצוב כלי רכב, עיצוב אופנה, ועיצוב פנים הם תחומים הנחשבים לאמנות שימושית.
ראו גם

אמנות